มันนี่ทูเดย์
ซีไอเอ็มบี ไทย ชูดอกเบี้ยต่ำ
29 ต.ค. 2565

ซีไอเอ็มบี ไทย ชูดอกเบี้ยต่ำ
น.ส.อรอนงค์ อุดมก้านตรง ผู้ช่วยกรรมการผู้จัดการใหญ่ ผลิตภัณฑ์สินเชื่อรายย่อยสายธุรกิจรายย่อย ธนาคารซีไอเอ็มบี ไทย เปิดเผยว่า ธนาคารเปิดตัวแคมเปญสินเชื่อบุคคลเพอร์ซันนัลแคช อัตราดอกเบี้ย 12% ต่อปี นาน 24 เดือน เพื่อเจาะกลุ่มลูกค้ารายย่อยที่มีรายได้ประจำเดือนละ 2 หมื่นบาทขึ้นไปโดยเฉพาะ นอกเหนือจากเพอร์ซันนัลแคชตัวอื่น และตั้งแต่วันนี้ -31 ธ.ค. 2559 ลูกค้าที่ใช้เพอร์ซันนัลแคชทุกรูปแบบ จะได้รับยกเว้นค่าธรรมเนียมและค่าอากรแสตมป์ 
ธนชาตผ่อนดี ฟรีดอกเบี้ย
นายธีรชาติ จิรจรัสพรผู้ช่วยกรรมการผู้จัดการ สายงานบริหารผลิตภัณฑ์และการตลาดสินเชื่อรถยนต์ ธนาคารธนชาต เปิดเผยว่า ธนาคารได้เปิดตัวแคมเปญใหม่ “ผ่อนดี ได้ดี ฟรีดอกเบี้ย 1 ปี” เพื่อต้อนรับกระแสงานมอเตอร์เอ็กซ์โป และเป็นของขวัญส่งท้ายปีให้ผู้ที่ต้องการซื้อรถยนต์ทุกรุ่น ทุกยี่ห้อทั่วประเทศ เริ่มตั้งแต่วันนี้-31 ม.ค. 2560